**Препис – извлечение!**

Р Е Ш Е Н И Е № 354

25.03.2022 г.

/ Протокол № 30 /

**ОТНОСНО:** Предложение с вносител Кмет на Община Гурково с вх. № ОС – 49/15.03.2022 г. - приемане на Доклад от последваща оценка на Общински план за развитие на Община Гурково 2014-2020 г.

**МОТИВИ:** Изтичането на всеки програмен период е следвано от процес на преглед и оценка на постигнатите резултати и планиране на следващия програмен период. Периодът на изпълнение на Общинския план за развитие на община Гурково (2014 - 2020 г.), приключи в края на 2020 г.

Съгласно чл. 34, ал.1 от Закона за регионалното развитие (ЗРР), не по-късно от една година след изтичането на периода на действие на Общинските планове за развитие се извършва последваща оценка. Организацията по извършването на тази оценка е задължение на кмета на общината. Оценката на изпълнение на стратегическите документи представлява неразделна част от цикъла на стратегическото планиране. Тя има за цел не само да констатира нивото на постигане на заложените в плана цели, приоритети и мерки, но и да послужи като коректив на цялостния процес на управление на развитието на територията. Отчитайки изискванията на Закона за регионалното развитие, община Гурково възложи изготвянето на последваща оценка на Общинския план за развитие на Община Гурково 2014-2020 г.

В съответствие с изискванията на чл. 34, ал.1 и ал. 2 от ЗРР, докладът от оценката включва:

− оценка на първоначалните резултати от изпълнението и общото въздействие;

− оценка на степента на постигане на съответните цели и приоритети;

− оценка на ефективността и ефикасността на използваните ресурси;

− обобщени изводи и проведената последваща оценка на изпълнението на Общински план за развитие на община Гурково за периода 2007-2013 г.

На основание чл.21, ал.1, т.24 от Закона за местното самоуправление и местната администрация, във връзка с чл.26 от Правилника за прилагане на Закона за регионалното развитие, Общински съвет Гурково

Р Е Ш И:

1. Одобрява Доклад от последваща оценка на Общински план за развитие на Община Гурково 2014-2020 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 355

25.03.2022 г.

/ Протокол № 30 /

**ОТНОСНО:** Предложение с вносител Кмет на Община Гурково с вх. № ОС – 50/15.03.2022 г.- приемане на План за интегрирано развитие на Община Гурково/ПИРО/ за периода 2021-2027 г.

**МОТИВИ:** В изпълнение на чл. 23 от Закон за регионално развитие (ЗРР) и чл.19, ал.1 от Правилника за прилагане на Закона за регионално развитие и в съответствие с Методическите указания за разработване на стратегическите документи за регионално развитие Община Гурково възложи изготвянето на „План за интегрирано развитие на община Гурково (ПИРО) за периода 2021-2027г.”.  
 Планът е основополагащ, стратегически документ и е важен инструмент за управлението на общината през следващите 7 (седем) години. Пространственият обхват на ПИРО включва цялата територия на Общината. Той осигурява пространствена, времева и фактическа координация и интеграция на различни политики и планови ресурси за постигане на дефинираните цели за трайно подобряване на икономическото, социалното и екологичното състояние на територията на Община Гурково.

ПИРО е със средносрочно действие, като времето за неговото изпълнение съвпада със следващия програмен период на ЕС – до края на 2027 година.

Планът за интегрирано развитие на община Гурково интерпретира и конкретизира общата законодателна и стратегическа рамка на регионалното развитие в България и Европа, за да изяви местната специфика и да предложи аргументирани решения за со-циалните, икономическите, екологичните, културните и управленските предизвикателства по пътя към устойчивото развитие на общината. Основната цел на Плана за интегрирано развитие на община Гурково е да предложи обща рамка и последователност от конкретни действия за устойчиво и интегрирано развитие на местно ниво, обединени в конкретна програма за действие. ПИРО на Гурково е оперативен документ, обединяващ целите и на-чините за тяхното постигане, при задължително съответствие с Интегрираната териториална стратегия за развитие на Югоизточен район 2021-2027и действащите устройствени планове.

Планът за интегрирано развитие е част от системата от стратегически документи, интегриращи регионалното и пространственото развитие и служат за определяне на проблемите, нуждите и потенциалите за развитие на общините и териториите им, които се взимат предвид при разработването на инвестиционни програми, идентифицирането на проекти и финансови инструменти, включително и съфинансиране от фондовете на Европейския съюз. В унисон с тях е и планирането и изпълнението на интегрирани подходи за териториално и градско развитие и на местни инициативи, допринасящи за постигане на националните цели и приоритетите за регионално и местно развитие.

Съгласно чл.13, ал.1 от ЗРР, ПИРО определя средносрочните цели и приоритети за устойчиво развитие на общината и връзките й с други общини в съответствие с интегрираната териториална стратегия за развитие на региона и се разработва засрок от 7 (седем) години.

ПИРО се изработва за цялата територия на общината, като могат да се определят зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за коопериране със съседни общини.

Планът за интегрирано развитие (ПИР) на Община Гурково 2021-2027 г. включва:

(1) целите, мястото и ролята на Плана за интегрирано развитие в цялостната система от документи за стратегическо планиране на регионалното развитие;

(2) законовите норми, подхода и принципите, на които се основава документът;

(3) отговорностите на институциите и партньорите за разработването и приемането на Плана за интегрирано развитие на Община Гурково 2021 – 2027 г.;

(4) очакваните резултати от приемането на документа и използването му за целите на стратегическото регионално и пространствено планиране на общинско ниво.

(5) Методиката на разработката - използвания при изготвянето на ПИРО подход и описание на извършените изследвания, източниците на данни и информация.

Съгласно Методическите указания на МРРБ от Март 2020 г., същинската (експертна) част на Плана за интегрирано развитие на Община Гурково 2021 – 2027 е разработен по следната структура:

Част I. Териториален обхват и анализ на икономическото, социалното и екологичното състояние, нуждите и потенциали за развитие на територията на Община Гурково;

Част II. Цели и приоритети за развитие за периода 2021 – 2027 г.;

Част III. Описание на комуникационната стратегия, на партньорите и заинтересованите страни и формите на участие в подготовката и изпълнението на ОПР, при спазване на принципите за партньорство и осигуряване на информация и публичност;

Част IV. Oпределяне на приоритетните зони на въздействие;

Част V. Програма за реализация на Плана и описание на интегрирания подход;

Част VI. Мерки за ограничаване изменението на климата и мерки за адаптиране към климатичните промени и за намаляване на риска от бедствия;

Част VII. Необходими действия и индикатори за наблюдение и оценка на ПИР на Община Гурково;

Част VIII. Предварителна оценка на разработения ПИРО 2021 - 2027.

На основание чл.21, ал.1, т.12 от Закона за местното самоуправление и местната администрация, във връзка с чл.24, т.1 от Закона за Регионалното развитие, Общински съвет - Гурково

Р Е Ш И:

1. Приема План за интегрирано развитие на Община Гурково за периода 2021-2027 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 356

25.03.2022 г.

/ Протокол № 30 /

**ОТНОСНО:** Предложение с вносител Кмет на Община Гурково с вх. № ОС – 51/15.03.2022 г.- приемане Програма за опазване на околната среда на Община Гурково за периода 2021-2028 г.

**МОТИВИ:** Предлагаме на Вашето внимание изготвена Програма за опазване на околната среда на Община Гурково поради изтичане срока на действие на съществуващата, и поради ангажимента, който вменява на общините чл.79 от Закона за опазване на околната среда.

Общинската програма за опазване на околната среда се разработва на основание чл. 79, ал.1 и ал.2 от Закона за опазване на околната среда (ЗООС), приема се от Общинския съвет и е основен инструмент за реализиране на Националната екологична политика на местно ниво. Общинската програма за опазване на околната среда е необходима, за да се постигне устойчиво решаване на екологичните проблеми в общината с цел запазване на доброто състояние на околната среда. С помощта на тази програма ще се формира адекватна екологична политика на общината и постигане на най-ефективно и целесъобразно използване на наличните ресурси.

Основните задачи, които се поставят с програмата, са свързани с настоящите проблеми по опазване на средата, бъдещите мероприятия за снижаване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности.

Задачата на общинската програма за опазване на околна среда (ОПООС) е да спомогне за създаване на оптимална екологична обстановка, която да осигурява здравословна жизнена среда на населението в региона.

Периодът на програмата трябва да бъде не по-малък от 3 години, което е регламентирано в чл.79, ал.2 от ЗООС.

Програмата е динамичен и отворен документ, която може да бъде периодично допълвана съобразно настъпилите промени в приоритетите на общината, в националното законодателството и други фактори със стратегическо значение.

На основание чл.21, ал.1, т.12 и ал.2 от Закона за местното самоуправление и местната администрация, във връзка с чл.79, ал.4 от Закона за опазване на околната среда, Общински съвет - Гурково

Р Е Ш И:

Приема Програма за опазване на околната среда на Община Гурково за периода 2021-2028 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 357

25.03.2022 г.

/ Протокол № 30 /

**ОТНОСНО**: Предложение с вносител Кмет на Община Гурково с вх. № ОС – 52/15.03.2022 г. - приемане на Краткосрочна програма за енергийна ефективност на Община Гурково и План за изпълнение за периода 2021-2024 г**.**

**МОТИВИ:**Съгласно разпоредбите на чл. 12, ал. 1 – ал. 3 от ЗЕЕ държавната политика в областта на енергийната ефективност се изпълнява от всички държавни и местни органи, като за целта тези органи разработват и приемат програми по енергийна ефективност.  
 Във връзка с това е разработена Краткосрочна програма за енергийна ефективност на Община Гурково и План за изпълнение за периода 2021-2024 г. Програмата е разработена и структурирана въз основа на съществуващите данни за административно – териториалната характеристика на общината, за икономика, за промишленост, за селско стопанство, за инженерна инфраструктура (транспорт, електроснабдяване, водоснабдяване и улично осветление), за сградния фонд и финансиране към момента.  
Изготвената програма за енергийна ефективност отговаря и на националните приоритети за реализация на енергоспестяване и намаляване на вредните емисии в атмосферата.  
 Стратегическа цел на програмата е: ***„Намаляване на потреблението на енергия в Община Гурково, чрез система от мерки за енергийна ефективност и балансирано оползотворяване на местните ресурси на основата на съвременни технологии за постигане на значителна икономия на енергия от 0,5GWh до 2024“***. В програмата са дефинирани конкретните цели и мерките за повишаване на енергийната ефективност при крайните потребители на енергия, развитие на пазара на енергийните услуги и извършване на дейности и мерки за повишаване на енергийната ефективност при крайните потребители.

На основание чл.21, ал. 1, т.12 и ал.2 от Закона за местното самоуправление и местната администрация, във връзка с чл.12 ал.2 от Закона за енергийната ефективност и предвид изложеното, Общински съвет - Гурково

Р Е Ш И:

Приема Краткосрочна програма за енергийна ефективност на Община Гурково и План за изпълнение за периода 2021-2024 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 358

25.03.2022 г.

/ Протокол № 30 /

**ОТНОСНО**: Предложение с вносител Кмет на Община Гурково с вх. № ОС – 43/14.03.2022 г. - приемане на Отчет за изпълнение на Общинска програмата за закрила на детето в Община Гурково за 2021 г.

**МОТИВИ:** Отчета за изпълнение на Общинската програма за закрила на детето е изготвен във връзка с изпълнението на приоритетите и дейностите залегнали в програмата за 2021 г.

Тя регламентира задълженията на всички държавни и общински структури, ангажирани с изпълнението на дейностите по осигуряване и спазване на правата на децата в община Гурково, в съответствие с техния най-добър интерес.

И през 2021 г. усилията на всички бяха насочени към подобряване качеството на живот на децата, както и недопускане отпадането им от училище.

Приоритетите в Общинската програма за закрила на детето бяха насочени към подкрепа на всички деца и семейства, а не само на тези, намиращи се в риск.

На основание чл.21, ал.1, т.24, във връзка с ал.2 от Закона за местното самоуправление и местната администрация, Общински съвет – Гурково

Р Е Ш И:

Приема отчета за изпълнение на Общинска програмата за закрила на детето в община Гурково за 2021 г., приложен към това решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 359

25.03.2022 г.

/ Протокол № 30 /

**ОТНОСНО**: Предложение с вносител Председател на ОбС – Гурково с вх. № ОС – 44/14.03.2022 г.. - приемане на Общинска програма за закрила на детето на Община Гурково за 2022 година.

**МОТИВИ:** В Общински съвет - Гурково е внесено писмо с вх.№ ОС – 44 /14.03 2022 г. от Стоянка Стоянова - Директор на Дирекция “Социално подпомагане” – гр.Гурково, с което се предлага да бъде разгледана и приета Общинска програма за закрила на детето на Община Гурково за 2022 година.

Програмата е изготвена от Комисия по закрила на детето към Община Гурково, съобразно потребностите на децата и техните семейства и в нея са посочени приоритети, оперативни цели, дейности, отговорни институции и предвидени финансови средства.

На основание чл.21, ал.1, т.12 от Закона за местното самоуправление и местната администрация, във връзка с чл.3, ал.1 от Правилника за прилагане Закона за закрила на детето, Общински съвет - Гурково

Р Е Ш И:

1. Приема Общинска програма за закрила на детето на Община Гурково за 2022 година.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 360

25.03.2022 г.

/ Протокол № 30 /

**ОТНОСНО**: Предложение с вносител Председател на ОбС – Гурково с вх. № ОС – 47 / 14.03.2022 г. - промяна в датата на провеждане на редовното заседание на Общински съвет – Гурково през месец април 2022 г.

**МОТИВИ:** С Решение № 320 от 17.12.2021 г., прието с Протокол № 27 на Общински съвет – Гурково е приет Календарния график за провеждане на заседания на Общински съвет – Гурково за 2022 г.

В Държавен вестник бр. 18 от 04.03.2022 г. е публикуван приетия от Народното събрание на Република България Закон за държавния бюджет на Република България за 2022 г. /ЗДБРБ/. В тази връзка е започната процедурата за съставяне на общинския бюджет и бюджетната прогноза за местните дейности. Съгласно чл.84, ал.4 от Закона за публичните финанси /ЗПФ/ Кметът на Общината е длъжен да внесе в Общинския съвет окончателния проект на общинския бюджет в срок от 20 работни дни, като този срок е 01.04.2022 г. След внасяне на проекта на общински бюджет Общинския съвет е длъжен, съгласно чл.94, ал.2 от ЗПФ, в срок до 15 работни дни от внасянето му да го приеме.

За спазването на този срок се налага редовното заседание за м.април 2022 г. по графика на ОбС – Гурково да се проведе в срок до 26.04.2022 г.

На основание чл.21, ал.1, т. 23, във връзка с ал.2 от Закона за местното самоуправление и местната администрация, във връзка с гореизложеното и с оглед спазване на законоустановени срокове, Общински съвет - Гурково

Р Е Ш И:

1.Редовното заседание на ОбС – Гурково, предвидено за 29.04.2022 г. да се проведе на 15.04.2022 г.

2.Заседанията на постоянните комисии, предвидени за 26.04.2022 г. да се проведат на 11.04.2022 г.

3. Срока за внасяне на материали, извън проекто - бюджета на Община Гурково, който следва да бъде внесен до 01.04.2022 г. включително, се променя от дата 15.04.2022 г. на дата 05.04.2022 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 361

25.03.2022 г.

/ Протокол № 30 /

**ОТНОСНО**: Предложение с вносител Кмет на Община Гурково с вх. № ОС – 46 /14. 03.2022 г. - отпускане на еднократна финансова помощ на гражданин от Община Гурково.

**МОТИВИ**: В деловодството на Община Гурково беше внесено Заявление е вх. № К – 559/18.02.2022 г. от Марияна Генчева - жител на с. Паничерево, Община Гурково с което тя отправя искане да и бъде отпусната еднократна финансова помощ по чл.3, т.1 от Наредбата за реда и начина за отпускане на еднократна финансова помощ на граждани от Община Гурково.

На 10.03.2022 г. бе проведено заседание на Комисията за отпускане на еднократни финансови помощи на граждани от Община Гурково, назначена със заповед № 30/14.01.2020 г. на Кмета на Община Гурково, на което бяха разгледани представените документи и беше прието становище да бъде отпусната еднократна финансова помощ на Марияна Генчева от с. Паничерево, Община Гурково по чл.3, т.1 от Наредбата за реда и начина за отпускане на еднократна финансова помощ на граждани от Община Гурковов размер на една минимална работна заплата за страната, за което има изготвен протокол.

На основание чл.21, ал.1, т.23, във връзка с ал.2 от Закона за местното самоуправление и местната администрация и чл.3, т.1 от Наредбата за реда и начина за отпускане на еднократна финансова помощ на граждани от Община Гурково, Общински съвет - Гурково

Р Е Ш И:

1. Да бъде отпусната еднократна финансова помощ на Марияна \*\*\*\*\*\*\*\*\*\*

Генчева от с. Паничерево, Община Гурково по чл.3,т.1 от Наредбата за реда и начина за отпускане на еднократна финансова помощ на граждани от Община Гурковов размер на една минимална работна заплата за страната – 650 /шестотин и петдесет / лева от бюджета на Община Гурково.

2. Изпраща решението на Кмета на Община Гурково за предприемане на необходимите действия по предоставянето на паричните средства.

1. Допуска предварително изпълнение на решението, съгласно чл.60, ал.1 от

Административно-процесуалния кодекс, с оглед предприемане бързи действия и процедури за изготвяне на необходимите медицински и други документи за осигуряване живота и здравето на лицето.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 362

25.03.2022 г.

/ Протокол № 30 /

**ОТНОСНО**: Предложение с вносител Кмет на Община Гурково с вх. № ОС – 55/15.03.2022 г., изменено и допълнено съгласно Предложение с вх. № 55 # 1 / 24.03.2022 г. - определяне на представител на Община Гурково в Асоциация по ВиК – Стара Загора и определяне на позиция и мандат за гласуване на представителя на Община Гурково на извънредното заседание на Общото събрание на Асоциация по ВиК на обособената територия, обслужвана от „ВиК“ЕООД - Стара Загора, насрочено за 07.04.2022 г.

**МОТИВИ:** Областния управител на област Стара Загора в качеството си на Председател на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора насрочва извънредно заседание при дистанционна форма на работа с видеоконферентна връзкана общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора на 07 април 2022 год. от 11,00 часа. Определена е **резервна дата и час за провеждане на заседанието, 29.04.2022 г. от 11:00 часа**, без промяна на дневния ред, за която ще бъдат валидни мандатите (решенията на общинските съвети) за първоначално обявената дата.

Към поканата е приложен и дневния ред за общото събрание. Представителят на общината в асоциацията е кметът на общината, а при невъзможност той да участва общинският съвет определя друг представител.

В тази връзка и на основание чл. 198е, ал 5 от Закона за водите, чл. 5, ал 6 и 7 от Правилника, е необходимо, преди извънредното заседание на Общото събрание, **позицията и мандатът** на представителя на общината по изброените точки от дневния ред, да се съгласуват от общинския съвет. Съгласно чл. 14, ал. 4 ПОДАВК, когато някой от представителите на общините, имащи право на глас, е упълномощен да упражни това право с „против“ или „въздържал се“, следва да представи писмено становище за това решение, което се включва в протокола.

Дневния ред е посочен в писмото –покана, приложение към настоящото предложение.

На основание чл.21,ал.1, т. 15, във връзка с ал.2 от ЗМСМА, чл.198е, ал.3 и ал.5 от Закона за водите, чл.5 ал.6 и ал.7 от Правилника за организацията и дейността на Асоциацията по ВиК, Общински съвет - Гурково да вземе следното

Р Е Ш И:

1.При невъзможност да участва представителя на Община Гурково в Асоциацията по ВиК – Стара Загора г-н Мариан \*\*\*\*\*\* Цонев – Кмет на Община Гурково, Общински съвет - Гурково оправомощава и определя за представител на Общината в АВиК – Стара Загора Заместник-кмет „ Хуманитарни дейности“ г-жа Тотка \*\*\*\*\*\*\* Петкова.

2.Възлага на представителят на Община Гурково на извънредното заседание при дистанционна форма на работа с видеоконферентна връзка на общото събрание на Асоциация „ВиК” – Стара Загора на 07.04.2022 г. да гласува по посочения в писмо № АВиК - ОС – 1[1] /10.03.2022 г. от Областния управител на област Стара Загора, в качеството му на председател на Асоциацията по ВиК проект за дневен ред, както следва:

**по т. 1** .Обсъждане и съгласуване на Бизнес план за развитие на дейността на „Водоснабдяване и канализация“ ЕООД – Стара Загора като ВиК оператор за периода 2022-2026 г.

Дава мандат на представителя на Община Гурково дасъгласува Бизнес план за развитие на дейността на „Водоснабдяване и канализация” ЕООД – Стара Загора като

В и К оператор за периода 2022-2026г., като счита, че по отношение предложената цена за доставката на вода за питейно-битови нужди на гр. Гурково не се влияе от цените на енергоносителите, тъй като същата се доставя по гравитачен път. Считаме, че така предложената крайна цена на водата за питейно-битови нужди е висока и не е социално поносима, предвид на това, че ръстът на инфлацията изпреварва в пъти ръста на доходите /заплати и пенсии/.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 363

25.03.2022 г.

/ Протокол № 30 /

**ОТНОСНО**: Предложение с вносител Кмет на Община Гурково с вх. № ОС – 53 /15.03.2022 г. - учредяване възмездно право на строеж, за жилищно строителство, върху недвижим имот – частна общинска собственост, с идентификатор 18157.501.931 по кадастралната карта и кадастралните регистри на гр. Гурково.

**МОТИВИ:** Съгласно чл. 37, ал. 1 от Закона за общинската собственост, право на строеж върху имот – частна общинска собственост, се учредява след решение на Общински съвет, от кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план.

На основание Заповед № 247/13.09.2005 г. на кмета на община Гурково с Договор № 90/14.09.2005г. е учредено право на строеж за жилищни нужди на **Митко \*\*\*\*\*\* Пашов**, върху недвижим имот – частна общинска собственост представляващ: поземлен имот с **идентификатор 18157.501.931** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: гр. Гурково, п.к. 6199, Площ на имота: **305кв.м. /**триста и пет кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.501.2034, 18157.501.2035, 18157.501.878, 18157.501.1101, 18157.501.809

**Номер по предходен план: УПИ XXXII, кв. 59,**

Договорът е вписан в Службата по вписванията с Вх. № 8430/02.12.2005г., Акт 13, том 9, п. 9145, 47966.

Поради неизпълнението на клаузите от т. 2 от Договор № 90/14.09.2005 г. и Декларация за отказ от вещно право на строеж върху недвижим имот - частна общинска собственост, вписана в службата по вписванията с Вх. рег. № 7341, Акт № 43, том 4,   
дв.вх.рег. № 7336/30.10.2017г. правото на строеж е погасено.

С Протокол от 28.02.2022г. на Комисия, назначена със Заповед № З-54/08.02.2022г., която извърши проверка на място и по документи за реализирано строителство по учреденото право на строеж и чл.67, ал.1 от Закона за собствеността се установи , че правото да се построи сграда върху чужда земя се погасява в полза на **Община Гурково** по силата на закона, поради неупражняване на правото на строеж в продължение на **5** /пет/ **години**.

В имота има незаконно построена сграда, частично разположена на площта предвидена за тротоар. Сградата е иззидана с кирпич, цялата с площ от 30 кв.м. на един етаж с адрес ул. Дружба № 2-А. Сградата подлежи на премахване.

Към настоящия момент предмет на разпореждане ще бъде само ПИ идентификатор 18157.501.931 по КККР на гр. Гурково.

Имотът е включен в Годишната програма за управление и разпореждане с имоти - общинска собственост в раздел ІІІ “В” – Имоти, върху които Община Гурково има намерение да учреди възмездно право на строеж и право на ползване”, като **точка 13**.

Подробният устройствен план предвижда застрояване в района „За жилищно строителство” и не се използват от общината, поради което може да бъде предмет на учредяване на възмездно право на строеж. За възмездното учредяване на право на строеж за жилищно строителство върху недвижим имот – частна общинска собственост е изготвена пазарна цена от лицензиран оценител на имоти – Николай \*\*\*\*\*\* Николов,   
гр. Стара Загора.

На основание чл.21, ал.1, т.8 от ЗМСМА, чл.37, ал.1 от ЗОС и чл.43, ал. 1, т.3 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет - Гурково

Р Е Ш И:

**1.дава** **съгласие** да се учреди възмездно право на строеж, за построяване на едноетажна жилищна сграда със застроена площ от **100 кв.м./**сто кв.м./ и разгъната застроена площ /РЗП/ от 100кв.м. ./сто кв.м./, при условията на плана за застрояване /ПЗ/ и одобрени от Община Гурково проекти и издадени от същата разрешения за строеж, която сграда да се изгради върху имот – частна общинска собственост, описан по кадастралната карта и кадастралните регистри на гр.Гурково, **чрез публичен** търг с явно наддаване, представляващ:

Поземлен имот с **идентификатор 18157.501.931** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: гр. Гурково, п.к. 6199, Площ на имота: **305кв.м. /**триста и пет кв.м./ Трайно предназначение на територията**:**

**Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.501.2034, 18157.501.2035, 18157.501.878, 18157.501.1101, 18157.501.809

**Номер по предходен план: УПИ XXXII /**тридесет и втори/, **кв. 59** /петдесет и девет/;

**2.ОПРЕДЕЛЯ** изготвената пазарна цена от лицензиран оценител на имоти – Николай \*\*\*\*\*\* Николов, гр. Стара Загора **в размер на 1680,00 лв.** /хиляда шестстотин и осемдесет лева/ **без ДДС** **за първоначална тръжна цена**, за учредяване възмездно право на строеж на жилищна сграда

**3.Определя** стъпка за наддаване 10 %;

**4.оправомощава** Кмета на Община Гурково да организира и проведе публичен търг с явно наддаване за учредяване възмездно право на строеж, на жилищна сграда върху описания по-горе недвижими имот, след което да сключи договор с лицето, спечелило търга, като в тръжната документация и договора се постави изрично условие за премахване на съществуващата сграда в ПИ с идентификатор 18157.501.931, за сметка на спечелилия търга.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 364

25.03.2022 г.

/ Протокол № 30 /

**ОТНОСНО**: Предложение с вносител Кмет на Община Гурково с вх. № ОС – 54 /15.03.2022 г г. - учредяване възмездно право на строеж, за жилищно строителство, върху недвижим имот – частна общинска собственост, с идентификатор 18157.501.2034 по кадастралната карта и кадастралните регистри на гр. Гурково.

**МОТИВИ:** Съгласно чл. 37, ал. 1 от Закона за общинската собственост, право на строеж върху имот – частна общинска собственост, се учредява след решение на Общински съвет, от кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план.

На основание Заповед № 201/08.06.2009 г. на кмета на община Гурково с Договор № 209/22.06.2009г. е учредено право на строеж за жилищни нужди на **Вельо \*\*\*\*\*\*\* Йорданов**, върху недвижим имот – частна общинска собственост представляващ: поземлен имот с **идентификатор 18157.501.2034** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: гр. Гурково, п.к. 6199, Площ на имота: **318 кв.м. /**триста и осемнадесет кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.501.812, 18157.501.2035, 18157.501.931, 18157.501.809

**Номер по предходен план: УПИ XXXIII, кв. 59,**

Договорът е вписан в Службата по вписванията с Вх. № 3329/24.06.2009г., Акт 110, том 9, х.д. 1929,п. 6992

Поради неизпълнението на клаузите от чл. 2 от Договор № 209/22.06.2009 г. правото на строеж е погасено.

С Протокол от 28.02.2022г. на Комисия, назначена със Заповед № З-53/08.02.2022г., която извърши проверка на място и по документи за реализирано строителство по учреденото право на строеж и чл.67, ал.1 от Закона за собствеността се установи , че правото да се построи сграда върху чужда земя се погасява в полза на **Община Гурково** по силата на закона, поради неупражняване на правото на строеж в продължение на **5** /пет/ **години**.

В имота има незаконно построена сграда, частично разположена на площта предвидена за тротоар. Сградата е иззидана с кирпич, цялата с площ от 26 кв.м. на един етаж с адрес ул. Равнец № 1. Сградата подлежи на премахване.

Към настоящия момент предмет на разпореждане ще бъде само ПИ идентификатор 18157.501.2034 по КККР на гр. Гурково.

Имотът е включен в Годишната програма за управление и разпореждане с имоти - общинска собственост в раздел ІІІ “В” – Имоти, върху които Община Гурково има намерение да учреди възмездно право на строеж и право на ползване”, като **точка 14**.

Подробният устройствен план предвижда застрояване в района „За жилищно строителство” и не се използват от общината, поради което може да бъде предмет на учредяване на възмездно право на строеж. За възмездното учредяване на право на строеж за жилищно строителство върху недвижим имот – частна общинска собственост е изготвена пазарна цена от лицензиран оценител на имоти – Николай \*\*\*\*\*\* Николов,   
гр. Стара Загора.

На основание чл.21, ал.1, т.8 от ЗМСМА, чл.37, ал.1 от ЗОС и чл.43, ал. 1, т.3 от Наредбата за реда за придобиване, управление и разпореждане с имоти и вещи - общинска собственост и във връзка с гореизложеното, Общински съвет - Гурково

Р Е Ш И:

**1.дава** **съгласие** да се учреди възмездно право на строеж, за построяване на едноетажна жилищна сграда със застроена площ от **100 кв.м./**сто кв.м./ и разгъната застроена площ /РЗП/ от 100кв.м. ./сто кв.м./, при условията на плана за застрояване /ПЗ/ и одобрени от Община Гурково проекти и издадени от същата разрешения за строеж, която сграда да се изгради върху имот – частна общинска собственост, описан по кадастралната карта и кадастралните регистри на гр.Гурково, **чрез публичен** търг с явно наддаване, представляващ:

Поземлен имот с **идентификатор 18157.501.2034** по кадастралната карта и кадастралните регистри, одобрени със Заповед РД – 18-3/ 18.01.2010 г. на Изпълнителния Директор на АГКК, с адрес на поземления имот: гр. Гурково, п.к. 6199, Площ на имота: : **318 кв.м. /**триста и осемнадесет кв.м./ Трайно предназначение на територията**: Урбанизирана**. Начин на трайно ползване: **Ниско застрояване /до 10 м./,** при граници и съседи на целия имот: 18157.501.812, 18157.501.2035, 18157.501.931, 18157.501.809

**Номер по предходен план: УПИ XXXIII /**тридесет и трето/, **кв. 59** /петдесет и девет/;

**2.ОПРЕДЕЛЯ** изготвената пазарна цена от лицензиран оценител на имоти – Николай \*\*\*\*\*\*\* Николов, гр. Стара Загора **в размер на 1680,00 лв.** /хиляда шестстотин и осемдесет лева/ **без ДДС** **за първоначална тръжна цена**, за учредяване възмездно право на строеж на жилищна сграда

**3.Определя** стъпка за наддаване 10 %;

**4.оправомощава** Кмета на Община Гурково да организира и проведе публичен търг с явно наддаване за учредяване възмездно право на строеж, на жилищна сграда върху описания по-горе недвижими имот, след което да сключи договор с лицето, спечелило търга, като в тръжната документация и договора се постави изрично условие за премахване на съществуващата сграда в ПИ с идентификатор 18157.501.2034, за сметка на спечелилия търга.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 365

25.03.2022 г.

/ Протокол № 30 /

**ОТНОСНО**: Предложение с вносител Кмет на Община Гурково с вх. № ОС – 48/14.03.2022 г. - разрешение за изработване на проект за ПУП – ПП /парцеларен план за елементите на техническата инфраструктура/ за изграждане на обект: „Доизграждане на канализационната мрежа на гр. Гурково, община Гурково“.

**МОТИВИ:** Подадено е заявление с вх. № К-803/14.03.2022г. от ОБЩИНА ГУРКОВО, ЕИК 123092756, с адрес на управление : гр. Гурково, бул. „Княз Александър Батенберг” № 3, представлявана от Тотка \*\*\*\*\*\*\* Петкова – зам. кмет на Община Гурково, оправомощена със заповед № З-232 от 05.05.2020г. на Кмета на Община Гурково. Депозираното искане е за получаване на разрешение за изработване на проект за ПУП – ПП /парцеларен план за елементите на техническата инфраструктура/ за обект: „Доизграждане на канализационната мрежа на гр. Гурково, община Гурково“, с трасе преминаващо през ПИ с идентификатори 18157.98.297 и 18157.270.17 по КККР на гр. Гурково, предвид разпоредбите на чл. 124а ал.1 от ЗУТ. Искането е придружено с техническо задание, скица – проект и регистър на засегнатите от трасето имоти.

В идейния проект на обект : „Доизграждане на канализационната мрежа на гр. Гурково, община Гурково“ е предвидено да се допроектиран нови клонове, което налага и изработването на настоящия ПУП - ПП.

Трасето преминава през:

* ПИ с идентификатор 18157.98.297 по КККР на гр. Гурково, одобрени със Заповед № РД-18-3/18.01.2010г. на Изпълнителния директор на АГКК; с трайно предназначение на територията – земеделска; начин на трайно ползване – дере, собственост – общинска публична; с площ от 64 716 м2; с дължина на канализационната мрежа през имота – 34.00 м и площ на сервитута – 287.00 м2.
* ПИ с идентификатор 18157.270.17 по КККР на гр. Гурково, одобрени със Заповед № РД-18-3/18.01.2010г. на Изпълнителния директор на АГКК; с трайно предназначение на територията – земеделска; начин на трайно ползване – за селскостопански, горски, ведомствен път; собственост – общинска публична; с площ от 12 781 м2; с дължина на канализационната мрежа през имота – 521.00 м и площ на сервитута – 2 175.00 м2.

Посоченото трасе е единственото възможно за реализиране на обект: „Доизграждане на канализационната мрежа на гр. Гурково, община Гурково“.

На основание чл.21, ал.1 т.11 от Закона за местното самоуправление и местната администрация, във връзка с чл. 124а, ал.1 и чл. 124б ал.1 и ал.2 от Закона за устройство на територията и във връзка с гореизложеното, Общински съвет - Гурково

Р Е Ш И:

1. Разрешава на ОБЩИНА ГУРКОВО, ЕИК 123092756, с адрес на управление : гр. Гурково, бул. „Княз Александър Батенберг” № 3, представлявана от Тотка \*\*\*\*\*\*\* Петкова – зам. кмет на Община Гурково, оправомощена със заповед № З-232 от 05.05.2020г. на Кмета на Община Гурково да възложи изработването на проект за ПУП – ПП /парцеларен план за елементите на техническата инфраструктура/ за изграждане на обект: „Доизграждане на канализационната мрежа на гр. Гурково, община Гурково“, с трасе преминаващо през имоти :

* ПИ с идентификатор 18157.98.297 по КККР на гр. Гурково; с трайно предназначение на територията – земеделска; начин на трайно ползване – дере, собственост – общинска публична; с дължина на канализационната мрежа през имота – 34.00 м и площ на сервитута – 287.00 м2.
* ПИ с идентификатор 18157.270.17 по КККР на гр. Гурково, с трайно предназначение на територията – земеделска; начин на трайно ползване – за селскостопански, горски, ведомствен път; собственост – общинска публична; с дължина на канализационната мрежа през имота – 521.00 м и площ на сервитута – 2 175.00 м2.

2. Одобрява Техническото задание за изработване на ПУП – ПП /парцеларен план за елементите на техническата инфраструктура/, изготвено от Възложителя и приложено към настоящето Решение.

3. Възложителя да извърши за своя сметка всички необходими процедури и съгласувания.

4. Настоящото решение да се разгласи при изпълнение на разпоредбите на чл.124б ал.2 от ЗУТ.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 366

25.03.2022 г.

/ Протокол № 30 /

**ОТНОСНО:** Предложение с вносител Председател на постоянна комисия с вх. № ОС – 56/24.03.2022 г. - разпореждане със строителен отпадък (керемиди).

**МОТИВИ:** Разчистване на пространството пред НЧ „Войвода Генчо Къргов -1920 г.“ гр. Гурково.

На основание чл.21, ал.1, т.23 и ал.2 от Закона за местното самоуправление и местната администрация, Общински съвет - Гурково

Р Е Ш И:

Общински съвет - Гурково дава съгласие с полученият отпадък (керемиди) от извършените СМР при ремонта на покрива на НЧ „Войвода Генчо Къргов -1920 г.“ по проект „Ремонт и реконструкция на НЧ „Войвода Генчо Къргов - 1920“, гр. Гурково“ , финансиран от ДФЗ чрез „МИГ- Мъглиж, Казанлък, Гурково” да се разпореди Читалищното настоятелство като получените приходи да бъдат използвани за читалищни дейности, съобразно законовите разпоредби.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**